

 **REPUBLIKA HRVATSKA**

**VA RAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 810-01/18-01/6**

**URBROJ: 2186/03-02-18-1**

**Cestica, 18.12.2018.**

Temeljem članka 17. stavka 1. Zakona o sustavu civilne zaštite (Narodne novine, broj 82/15), članka 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (Narodne novine, broj 49/2017) i članka 30. Statuta Općine Cestica (Službeni vjesnik Varaždinske županije broj 08/13), a na prijedlog Općinskog načelnika Općine Cestica, Općinsko vijeće Općine Cestica na svojoj 11. sjednici održanoj dana 18. prosinca 2018. godine donosi

**GODIŠNJU ANALIZU STANJA SUSTAVA CIVILNE ZAŠTITE NA PODRUČJU OPĆINE CESTICA ZA 2018. GODINU**

**UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

 Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite redovno djeluje putem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite.

Načela sustava civilne zaštite su opća načela: načelo humanosti i načelo zabrane diskriminacije te načela operativnog djelovanja sustava civilne zaštite: načelo supsidijarnosti, načelo solidarnosti i načelo kontinuiteta djelovanja.

 Općina Cestica dužna je:

- organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite

- jačati i nadopunjavati spremnost postojećih operativnih snaga sustava civilne zaštite na njihovom području sukladno procjeni rizika od velikih nesreća i planu djelovanja civilne zaštite, a ako postojećim operativnim snagama ne mogu odgovoriti na posljedice utvrđene procjenom rizika, dužne su osnovati dodatne postrojbe civilne zaštite

- za potrebe pripravnosti i reagiranja kod velikih nesreća i katastrofa organizirati sudjelovanje volontera radi provođenja mjera i aktivnosti u sustavu civilne zaštite, sukladno odredbama ovog Zakona i posebnih propisa.

U slučaju velike nesreće stožer civilne zaštite Općine Cestica organizira volontere u provođenju određenih mjera i aktivnosti u sustavu civilne zaštite, sukladno odredbama ovog Zakona i posebnih propisa.

 Mjere i aktivnosti u sustavu civilne zaštite provode sljedeće operativne snage sustava civilne zaštite:

 a) stožer civilne zaštite

 b) operativne snage vatrogastva

 c) operativne snage Hrvatskog Crvenog križa

 d) operativne snage Hrvatske gorske službe spašavanja

 e) udruge

 f) postrojbe i povjerenici civilne zaštite

 g) koordinatori na lokaciji

 h) pravne osobe u sustavu civilne zaštite.

Predstavničko tijelo – Općinsko vijeće, na prijedlog izvršnog tijela jedinice lokalne i područne (regionalne) samouprave, izvršava sljedeće zadaće:

* u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine
* donosi procjenu rizika od velikih nesreća
* donosi odluku o određivanju pravnih osoba od interesa za sustav civilne zaštite – donosi odluku o osnivanju postrojbi civilne zaštite
* osigurava financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi prema načelu solidarnosti.

 Izvršno tijelo jedinice lokalne samouprave – općinski načelnik izvršava sljedeće zadaće:

* donosi plan djelovanja civilne zaštite, plan vježbi civilne zaštite
* priprema i dostavlja predstavničkom tijelu prijedlog odluke o određivanju pravnih osoba od interesa za sustav civilne zaštite i prijedlog odluke o osnivanju postrojbi civilne zaštite
* kod donošenja godišnjeg plana nabave u plan uključuje materijalna sredstva i opremu snaga civilne zaštite
* donosi odluke iz svog samoupravnog djelokruga radi osiguravanja materijalnih, financijskih i drugih uvjeta za financiranje i opremanje operativnih snaga sustava civilne zaštite
* odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga sukladno usvojenim smjernicama i planu razvoja sustava civilne zaštite
* izrađuje i dostavlja predstavničkom tijelu prijedlog procjene rizika od velikih nesreća i redovito ažurira procjenu rizika i plan djelovanja civilne zaštite
* osigurava uvjete za premještanje, sklanjanje, evakuaciju i zbrinjavanje te izvršavanje zadaća u provedbi drugih mjera civilne zaštite u zaštiti i spašavanju građana, materijalnih i kulturnih dobara i okoliša
* osigurava uvjete za raspoređivanje pripadnika u postrojbe i na dužnost povjerenika civilne zaštite te vođenje evidencije raspoređenih pripadnika
* osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite
* uspostavlja vođenje evidencije stradalih osoba u velikim nesrećama i katastrofama.

Izvršno tijelo jedinice lokalne i područne (regionalne) samouprave koordinira djelovanje operativnih snaga sustava civilne zaštite osnovanih za područje te jedinice u velikim nesrećama i katastrofama uz stručnu potporu nadležnog stožera civilne zaštite.

1. **STANJE SUSTAVA ZAŠTITE I SPAŠAVANJA**

U 2018. g. poduzeto je slijedeće:

* načelnik Općine Cestica donio je Plan vježbi civilne zaštite na području općine Cestica za 2018. godinu,
* načelnik Općine Cestica imenovao je Povjerenike civilne zaštite i njihove zamjenike Odlukom o imenovanju povjerenika i zamjenika povjerenika civilne zaštite Općine Cestica („Službeni vjesnik Varaždinske županije“ br. 17/18),
* U pripremi je Godišnji plan razvoja sustava civilne zaštite na području Općine Cestica za 2019. godinu s financijskim učincima na trogodišnje razdoblje kojeg će donijeti predstavničko tijelo Općine na 11. sjednici Općinskog vijeća Općine Cestica
1. **VATROGASTVO**

Na području Općine Cestica djeluje Vatrogasna zajednica općine Cestica koju čine šest vatrogasnih društava (DVD Gornje Vratno, DVD Križovljan – Cestica, DVD Virje Križovljansko, DVD Babinec, DVD Lovrečan – Dubrava i DVD Gradišće), u Proračunu za 2018. godinu bilo je ukupno planirano na kontima 38 i 42 - Program zaštite od požara i civilne zaštite – 980.000,00 kuna, dok je s datumom 6.12.2018. godine izvršeno 965.701,49 kuna, a sukladno njihovim vlastitim programima i razvojnim projektima i sukladno Zakonu radi se o osiguranim sredstvima za:

**Kapitalne donacije u ukupnom iznosu od 692.256,49 kn:**

* za financiranje izgradnje garaže DVD-a Gornje Vratno – 499.251,01kn
* za asfaltiranje ispred zgrade DVD Križovljan Cestica – 26.137,50 kn
* za izradu prilaza DVD-u Gornje Vratno – 71.536,73 kn
* nabava stolica za DVD Virje Križovljansko – 44.531,25 kn
* sufinanciranje nabavke stolova za dvoranu DVD-a Lovrečan – Dubrava – 23.500,00 kn
* pomoć nabavci interventne opreme DVD-a Babinec – 13.300,00 kn
* financiranje šatora DVD-u Križovljan Cestica – 14.000,00 kn

**Tekuće donacije** **Vatrogasnoj zajednici Općine Cestica u iznosu od 262.500,00 kuna:**

* donacija za Maskendbal DVD-u Lovrečan – Dubrava – 4.000,00 kn
* I. kvartal Vatrogasna zajednica – 55.000,00 kn
* DVD Babinec – autobusni prijevoz na studijsko – 5.500,00 kn
* pokroviteljstvo za 80-u obljetnicu DVD Virje Križovljansko – 5.000,00 kn
* pokroviteljstvo za 80-u obljetnicu DVD Lovrečan – Dubrava – 5.000,00 kn
* pokroviteljstvo za 25-u godišnjicu Vatrogasne zajednice – 5.000,00 kn
* II. kvartal Vatrogasna zajednica – 55.000,00 kn
* sufinanciranje organizacije 8. tradicionalnog memorijala Franjo Vunderl – 2.500,00 kn
* vatrogasni turnir i odbojka na pijesku – 2.500,00 kn
* troškovi nastali prilikom intervencija za olujna nevremena – 6.000,00 kn
* III. kvartal Vatrogasna zajednica – 55.000,00 kn
* pokroviteljstvo za 25. općinsko natjecanje vatrogasaca – 5.000,00 kn
* sufinanciranje organizacije memorijala Ivan Bednjanić DVD-u Lovrečan-Dubrava – 2.000,00 kn
* IV. kvartal Vatrogasna zajednica – 55.000,00 kn

**IZVJEŠĆE O PROVEDENIM VJEŽBAMA U 2018. GODINI**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **R.B.** | **Datum vježbe** | **Nositelj vježbe** | **Naziv, tema i cilj vježbe** | **Vježba prema razini** | **Lokacija vježbe** | **Vrsta/****tip vježbe** | **Sudionici vježbe**(broj sudionika operativnih snaga i ostalih) | **Ukupno****sudionika** |
| 1. | 19.05.2018. | Vatrogasna zajednica Općine Cestica | Javna pokazna vježba u Svibnju – Mjesecu zaštite od požara | Općinska | CriDan d.o.o. Kolarovec | Javna pokazna | DVD Lovrečan-Dubrava, DVD Križovljan-Cestica, DVD Gornje Vratno, DVD Babinec, DVD Gradišće, DVD Virje Križovljansko,  | 55 vatrogasaca i 8 vozila |
| 2.  | 14.10.2018. | Vatrogasna zajednica Općine Cestica | Provjera ispravnosti motornih štrcaljki i navalnih vozila | Općinska | Veliki Lovrečan - Drava | Taktičkopokazna vježba i provjera | VZO Cestica | 42 vatrogasaca i 8 vozila |
| 3. | 26.10.2018. | DVD Lovrečan-Dubrava | Javna pokazna vježba | Međunarodna | Pilana Friščić, Dubrava Križovljanska | Taktičkopokazna vježba i provjera | DVD Lovrečan Dubrava, PGD Zavrč (SLO) | 37vatrogasaca i 4 vozila |

1. **ZAKLJUČAK**

Temeljem analize sustava zaštite i spašavanja može se zaključiti da je stanje sustava zaštite i spašavanja zadovoljavajuće. Doneseni su svi planski dokumenti koji uređuju stanje sustava zaštite i spašavanja

U narednom periodu potrebno je više pažnje posvetiti na edukaciji i uvježbavanju snaga

zaštite i spašavanja kroz provođenje vježbi i edukacija, te kroz proračun osigurati dostatna

financijska sredstva za realizaciju navedenih zadaća.

Analiza stanja sustava civilne zaštite na području Općine Cestica za 2018. godinu stupa na snagu 1 dan od dana objave u „Službenom vjesniku Varaždinske županije“.

Predsjednik Općinskog vijeća:

Darko Majhen, mag. pol.